Държавен вестник, бр. 4, 2026 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  4
и готовност за спазване на инструкции. 
За лицата, придобиващи първа степен на професионална квалификация по професията 
„Спедиторски услуги“, може да се предлага обучение за придобиване на правоспособност за 
управление на моторно превозно средство (МПС) от категория АМ съгласно изискванията на 
Наредба № 37 от 2 август 2002 г. за условията и реда за обучение на кандидатите за 
придобиване на правоспособност за управление на моторно превозно средство и условията и 
реда за издаване на разрешение за тяхното обучение (обн., ДВ, бр. 82 от 2002 г).  
 
2.2. Втора степен на професионална квалификация по професията  
Придобилите 
втора 
степен 
на 
професионална 
квалификация 
притежават 
професионални знания, практически умения и компетентности за изпълнение на широк набор 
от спедиторски дейности в областта на товарния транспорт. Те познават различните видове 
товари, включително специфичните изисквания за тяхното съхранение, опаковане, 
етикетиране, маркиране, товарене, разтоварване и транспортиране. Придобилите втора степен 
на професионална квалификация прилагат нормативните и техническите изисквания за превоз 
на товари с различни видове транспорт – автомобилен, железопътен, воден и въздушен, и 
могат да определят подходящи маршрути и тарифни стойности за превоза. 
Квалифицирани са да организират дейности, свързани с подготовката и окрупняването 
на товарни единици, като и да осъществяват контрол по правилното прилагане на 
използваните технологии и стандарти (пакетизация, палетизация, контейнеризация) в рамките 
на възложените им спедиторски задачи. Умеят да подготвят и обработват транспортна и 
спедиторска документация, включително товарителници, и ефективно координират процесите 
по товарно-разтоварни и транспортни дейности. В работата си използват специализирани 
софтуерни системи за управление на логистичните процеси и поддържат комуникация с 
клиенти, превозвачи и други участници в транспортната верига. 
Работното време се организира в рамките на нормалната продължителност съгласно 
Кодекса на труда – до 8 часа дневно и 40 часа седмично, но в зависимост от характера на 
товаропотоците и изискванията на клиента може да се прилага сменен режим или сумирано 
изчисляване на работното време. Повторяемостта на задачите е умерена – някои процеси, като 
документообработка, се повтарят, докато други се променят според спецификата на пратките 
и клиентските изисквания. Работното място е в логистични офиси и складови бази с 
възможност за кратки командировки и посещения на оперативни обекти. 
За изпълнение на посочените професионални задачи лицата, придобили втора степен 
на професионална квалификация по професията „Спедиторски услуги“, е необходимо да 
притежават лични качества, като комуникативност, организираност, гъвкавост и адаптивност, 
отговорност, прецизност, методичност, търпеливост, етичност и проактивност.  
Лицата, придобили втора степен на професионална квалификация по професията 
„Спедиторски услуги“, може да притежават правоспособност за управление на МПС от 
категория В, ако отговарят на изискванията в Наредба № 37 от 2 август 2002 г. за условията и 
реда за обучение на кандидатите за придобиване на правоспособност за управление на 
моторно превозно средство и условията и реда за издаване на разрешение за тяхното обучение. 
 
2.3. Трета степен на професионална квалификация по професията 
Придобилите трета степен на професионална квалификация притежават задълбочени 
професионални знания, практически умения и ключови компетентности за организиране и 
осъществяване на спедиторски услуги в национален, европейски и международен мащаб. Те 
планират и управляват превози с отделни видове транспорт – автомобилен, железопътен,